אמרי לי 
למה לילנו חולף כחלום ; במהירות ושתיקה של אילם? ; למה חלום מסתיים עם היום ; שעולה ערפילי ודומם? ; למה היום כה אפור וקודר ; כאביון מקבץ נדבות? ; למה קדרות מלווה את הגר ; שהולך ערירי ברחובות? ; ו...עוד אני תוהה, ; ובין מילים תועה. ; ואני לשווא פונה  ; רק שואל ואין עונה. ; ו...עוד אני בוהה, ; ולא הכול רואה. ; מי יאיר את מילותיי? ; מתי? ; למה רחוב כה ארוך ופתלתל ; כנחש בנקיקי הסלעים? ; למה סלעים רטובים מן הטל ; שבלילה ניקווה על עלים? ; למה לילנו חוזר כגלגל? ; הן פגשתיו רק אתמול בחלום. ; למה חלום מתנדף לו אל על, ; כשמגיח ובא שוב היום? ; ו...עוד אני תוהה, ; ובין מילים תועה. ; ואני לשווא פונה  ; רק שואל ואין עונה. ; ו...עוד אני בוהה, ; ולא הכול רואה. ; ותשובות לשאלותיי ; מתי?; 